
«Алақай, жайдарлы жаз келді» мектепке дейінгі жастағы «»  орта тобының
2025 - 2026 оқу жылының   жазғы сауықтыру  кезеңінің перспективалық жоспары.

ТҮСІНІК ХАТ
Қазақстан Республикасы Оқу-ағарту министрлігінің мектепке дейінгі ұйымдарда жазғы сауықтыру жұмыстарын ұйымдастыру бойынша әдістемелік ұсынымдарына сәйкес әзірленген 3 жастағы орта топтың 2025–2026 оқу жылына арналған «Алақай, жайдарлы жаз келді» жазғы сауықтыру кезеңінің перспективалық жоспары тәрбиеленушілердің денсаулығын сақтау мен нығайтуға, қоршаған ортаны тануға деген қызығушылығын арттыруға, қарапайым әлеуметтік дағдыларын қалыптастыруға және эмоционалдық жайлылығын қамтамасыз етуге бағытталған.
Жазғы кезеңде тәрбиелеу-білім беру жұмыстары негізінен таза ауада ұйымдастырылып, балалардың табиғатпен етене араласуына, еркін ойын әрекеттеріне, қимыл-қозғалыс белсенділігін арттыруға және қоршаған әлем туралы алғашқы түсініктерін кеңейтуге мүмкіндік береді. Жоспар мазмұны балалардың жас ерекшеліктерін ескере отырып құрылып, олардың қауіпсіздігін қамтамасыз ету, денсаулығын нығайту және дербестігін дамыту міндеттерін жүзеге асырады.
Перспективалық жоспар барысында тәрбиеленушілер қарапайым дене жаттығуларына, қимылды және ұлттық ойындарға, шынықтыру шараларына қатысады. Ауа, күн және су факторларын тиімді пайдалану арқылы балалардың ағзасын табиғи жолмен шынықтыру, қозғалыс үйлесімділігін жетілдіру және салауатты өмір салты туралы бастапқы түсініктерін қалыптастыру көзделеді.
Жоспарда көркем әдебиетпен таныстыру, қоршаған ортамен танысу, сурет салу, мүсіндеу, құрастыру және музыка ұйымдастырылған іс-әрекеттері арқылы балалардың сөйлеу белсенділігін, шығармашылық қабілеттерін және танымдық қызығушылықтарын дамытуға ерекше көңіл бөлінген. Балалар ертегілерді тыңдап, кейіпкерлерді ажыратуға, өз әсерлерін қарапайым сөздермен жеткізуге, табиғат құбылыстарын бақылауға және қарапайым зерттеу әрекеттеріне қатысуға үйренеді.
Орта топ тәрбиеленушілерінің өзіне-өзі қызмет көрсету дағдыларын қалыптастыру да жоспардың маңызды бағыттарының бірі болып табылады. Балалар ойыншықтарды орнына жинауға, өз заттарына ұқыпты қарауға, киіну және шешіну барысында қарапайым дербестік көрсетуге, тазалық сақтау ережелерін орындауға жаттықтырылады.
Жоспар мазмұны «Адал азамат» біртұтас тәрбие бағдарламасының құндылықтарымен кіріктіріле жүзеге асырылады. Балалардың бойында мейірімділік, қамқорлық, достық, еңбексүйгіштік, тазалық, жауапкершілік, сыйластық және туған жерге сүйіспеншілік сияқты адамгершілік қасиеттерді қалыптастыру көзделеді. Апталық тақырыптар мен күнделікті іс-шаралар барысында балалар үлкендерді құрметтеуге, құрдастарымен достық қарым-қатынас орнатуға, табиғатты аялауға және ортақ ережелерді сақтауға баулынады.
Жазғы сауықтыру кезеңінде қауіпсіздік мәселесіне ерекше назар аударылады. Балаларға ойын алаңында, табиғат аясында, сумен және құммен ойнау кезінде, жолда және тұрмыста қауіпсіз мінез-құлық ережелері түсіндіріліп, тәжірибе жүзінде бекітіледі. Бұл жұмыстар балалардың өмірі мен денсаулығын қорғауға бағытталған жүйелі тәрбиелік шаралар арқылы жүзеге асырылады.
Ата-аналармен ынтымақтастық жұмыстарында баланың денсаулығын нығайту, жаз мезгіліндегі қауіпсіздік талаптарын сақтау, шынықтыру шараларын жалғастыру, дұрыс тамақтану және күн тәртібін сақтау мәселелері бойынша кеңестер мен ұсынымдар беріледі.
Осылайша, орта топтың (3 жас) «Алақай, жайдарлы жаз келді» жазғы сауықтыру кезеңінің перспективалық жоспары тәрбиеленушілердің физикалық, танымдық, коммуникативтік, шығармашылық және әлеуметтік-эмоционалдық дамуын қамтамасыз етуге бағытталған кешенді құжат болып табылады.

«Аққу»  орта тобының
2025 - 2026 оқу жылының   жазғы сауықтыру  кезеңінің перспективалық жоспары.

Білім беру ұйымы:  ЖШС «Ердостық-2017» «Болашақ» балабақшасы
Топ: «Аққу» орта тобы
Балалардың жасы: 3 жас
Жоспардың құрылу кезеңі:   2025 -2026 оқу жылы    

	Айы
	Апта тақырыптары
	Өткізілетін шаралардың атаулары
	Ұйымдастырылған іс-әрекет
	Ұйымдастырылған іс-әрекеттің міндеттері

	МАУСЫМ
	



1-апта 
(01.06-05.06) «Бақытты балалық шақ»
	
«Әрқашан күн сөнбесін!»

«Менің әлемім»

Кәусәр бұлақ




«Мен елімнің Ұланымын!»

Жас із кесушілер

Аңдар мен аңшылар

Мейірімді достарым

Саялы бақ
























Сыр сандық

Сабын көпіршіктері күні

Теңіздегі тіршілік

Сүйкімді кірпі

Табиғат аясында



«Күн, ауа, су» ойын  сауығы

Бағдаршам күні

Пайдалы және	зиянды өсімдіктер

Марғаудың үйшігі

«Қауіпті заттар мен құралдар»

Шебер қолдар


	Денешынықтыру
	Дене мүшелері мен ағза жүйесін нығайтатын жаттығулармен таныстыру. Дене белсенділігі (таңертеңгі жаттығу, шынықтыру, спорттық және қимылды ойындар) мен ұйқының пайдасы туралы түсінік қалыптастыру.
Балалардың денсаулығын және жергілікті жағдайларды ескере отырып, табиғи факторлар: ауа, күн, суды пайдалана отырып, шынықтыру шараларының кешенін жүзеге асыру.  Балаларды үй-жайда жеңіл киіммен жүруге үйрету. Күн тәртібіне сәйкес олардың таза ауада болу ұзақтығын қамтамасыз ету. Серуенде қимылды ойындар мен дене жаттығуларына қатысуға қызығушылықты арттыру. 
Қимылды ойындарға баулу, балаларды қарапайым ережелерді сақтауға, қимылдарды үйлестіруге, кеңістікті бағдарлауға, "жүгір", "ұста", "тұр" белгілеріне сәйкес әрекет етуге үйрету, қимыл түрлерін өзгерте отырып, ойындарға күрделі ережелерді енгізу. Қимылды ойындарды ойнату

	
	








2-апта 
(08.06-12.06) «Жас із кесушілер»


	
	
	

	
	
	
	Көркемәдебиет
	Таныс кітаптардағы суреттерді балалармен бірге қарастыру, оларға суреттердің мазмұны туралы эмоционалды түрде айту, балалардың пікірлерін тыңдау. Артикуляциялық және дыбыстық аппаратты, сөйлеу кезінде тыныс алуды, естуді дамыту. Баланың сөздік қорын дамытуда, санамақтар, тақпақтар, жаңылтпаштарды жаттауға баулу. 

	
	
	
	Қоршағанортамен
таныстыру
	Заттардың айырмашылықтары мен атауларын, олардың көлемін, түсін, пішінін қарастыру мен зерттеу дағдыларын қалыптастыру, заттардың сапалары мен қасиеттерін: сипап сезу, дәмін көру, есту арқылы тануды қалыптастыру. Әртүрлі заттардың атауларын сөйлегенде белсенді қолдану, заттардың атқаратын қызметтерін түсіну, заттардың тобын білдіретін түсініктерді меңгеру. Өзгенің еңбегінің нәтижесіне құрметпен қарауға тәрбиелеу, көмек көрсету ниеттерін қолдау. Табиғатта қауіпсіз мінез-құлық ережелерін сақтау: қоқысты жинау, бұтақтарды сындырмау, отпен ойнамау, жолға шықпау.

	
	



3-апта 
«Жаз да келді, көңілді 
(15.06-19.06)
	
	Сурет салу
	Бір заттың немесе түрлі заттардың суретін салуды қайталай отырып, қарапайым сюжеттік композициялар жасауға үйрету, тұтас қағаз парағына бейнені орналастыру, дәстүрден тыс сурет салу дағдыларын дамыту.

	
	
	
	Мүсіндеу
	Сазбалшықтан, ермексаздан мүсіндеуге қызығушылыққа баулу. Сазбалшық, ермексаз кесектерінен бөліп алу, домалату, ширату, созу, жаю тәсілдерін пайдалана отырып, көгөністер мен жемістерді, кейбір заттарды, азық-түлік тағамдарын мүсіндеу. Құммен әр түрлі   бейнелерді жасау, жасаған бейнеге  өз ойын айта білу

	
	
	
	Құрастыру
	Құрастырылатын құрылысты қарапайым сызбаларға, суреттегі үлгісіне қарап зерттеуге және кірпіштерді, тақтайшаларды тігінен қатарға орналастырып, бір-бірімен мықтап бекіту тәсілдерін қолдануға және  құмнан өз бетінше құрастыруға мүмкіндік беру, өзінің тұрғызған құрылысын талдауға баулу.

	
	
4-апта «Қауіпсіз жаз» (22.06-26.06)
	
	
	

	
	
	
	Музыка
	Түрлі сипаттағы әндердің мазмұны мен көңіл күйін қабылдай білуді қалыптастыру; әннің мазмұнын түсіну.
Әртүрлі аспапта орындалған әндерді тыңдауға, оларды есте сақтауға және білуге; шығарманы соңына дейін тыңдауға үйрету.
Музыкалық шығарманы иллюстрациялармен салыстыра білуді қалыптастыру.







	Айы
	Апта тақырыптары
	Өткізілетін шаралардың атаулары
	Ұйымдастырылған іс-әрекет
	Ұйымдастырылған іс-әрекеттің міндеттері

	ШІЛДЕ
	


1-апта
 (29.06-03.07) «Гүлденген табиғат»


	

Табиғатты қорғайық

Су әлемінде

Ғажайыптар әлемі

Менің достарым

«Сүйікті қалам–Астана»

Менің сүйікті кейіпкерім

«Мерейлі отбасы» 

«Анам, әкем және мен – тату-тәтті отбасы» 

Ұлттық ойындар 

Алтын сақа

«Ұлы дала баласы» 

Жүгіреміз, зырлаймыз 

Спорттық ойындар күні 

Менің көңілді добым

«Олимпиада алауы»

 Алтын балық 

Ойланайық, балақай!
 
Гүлдер күні 

Жәндіктер әлемі

«Туған өлкем» 

Әдептілік – әдемілік 

Достық күні 

Мейірімділік күні 

Түрлі-түсті кемпірқосақ күні 

Достық аллеясы 
	Денешынықтыру
	Негізгі қимыл түрлері: жүру, жүгіру, секіру, лақтыру мен қағып алу, еңбектеу мен өрмелеуді орындаудың қарапайым дағдыларын жетілдіру.
Шынықтыру шараларын жүргізуде балалардың денсаулық жағдайын ескере отырып, жеке тәсілді жүзеге асыру. Шынықтыру шараларын жүргізу, жаттығулар мен массаж жасау. 
Күн тәртібіне сәйкес балалардың күнделікті таза ауада болуын қамтамасыз ету. Ересектің көмегімен шынықтыру тәсілдерін орындау дағдыларын қалыптастыру. Тыныс алу жаттығуларын жасау. 
Ас қабылдау алдында бір-біріне жақсы лебіз айтуға үйрету. Тамақтану ережесін сақтау, ас құрал-жабдықтарын дұрыс пайдалану. Әдепті тамақтану.

	
	
	
	Көркемәдебиет
	Кітаптардағы суреттерді өз бетінше, басқа балалармен бірге қарастырады; 
Көрген суреттері бойынша өз ойын айту; 
Ересектермен бірге ертегілерді, қарапайым көріністерді ойнауға, бірлескен ойындарға қатысуға ықпал ету, онда жеке репликаларды, кейіпкерлердің эмоционалды образын беруге баулу.

	
	


    2-апта 
(06.07-10.07) «Анам, әкем және мен – тату-тәтті отбасы»
	
	
	

	
	
	
	Қоршаған ортамен
таныстыру
	Қарапайым тапсырмаларды өздігінен орындауға, түрлі балалар әрекетіне қажетті материалдарды, құрал-жабдықтарды дайындауға, қолданып болған соң ойыншықтарды, кітаптарды, заттарды орнына жинауға баулу. Ауа-райының жағдайын анықтау (суық, жылы, ыстық), табиғат құбылыстарын бақылау.
Қауіпсіз мінез-құлық ережелерін сақтау: терезенің алдына шықпау, розеткаларды ұстамау, баспалдақпен көтерілгенде және түскенде таяныштан ұстау. Балаға ересектердің еңбек етуін бақылату және оларға көмектесуге, бірлесіп жұмыс істеуге тарту. 


	
	

3-апта «Жазғы сайыстар» (13.07-17.07)
	
	
	

	
	
	
	Сурет салу
	Құмға таяқшалармен, асфальтқа бормен, өз бетінше ойдан сурет салуға мүмкіндік беру.
бояудың келесі түсін қолдану үшін қылқаламды басқа түске салмас бұрын жақсылап суға шайып алып қолдануды, жуылған қылқаламды жұмсақ матамен немесе қағаз майлықпен сүртіп кептіруді үйрету.

	
	4-апта «Ойын ойнап ән салмай, өсер бала бола ма» 
(20.07-24.07)
	
	
	

	
	
	
	Мүсіндеу
	Көлемі, түсі, пішіні бойынша әртүрлі дайын пішіндерді белгілі реттілікпен орналастыра отырып, ойдан немесе берілген тапсырма бойынша заттардың бейнесін жасау Бірнеше бөліктерді қосу, қысу, біріктіру арқылы өсімдіктерді және жануарларды мүсіндеу дағдыларын қалыптастыру.

	
	
	
	Құрастыру
	Балаларды ересектер дайындаған ірі және ұсақ элементтерді орналастыру арқылы ұжымдық композиция құрастыруға баулу. Құрастыру дағдыларын дамыту, негізгі құрылыс бөлшектерін  қолдануға үйрету, бұрын алынған дағдыларды: төсеу, бекіту, қою қолдана отырып, жаңа ғимараттар және әр түрлі  бейнелерді құрастыру.

	
	
5-апта «Менің достарым» (27.07 -31.07)
	
	
	

	
	
	
	Музыка
	Музыкалық шығарманы соңына дейін тыңдауға, музыканың сипатын түсінуге, музыкалық шығарманың неше бөлімнен тұратынын білуге және ажыратуға үйрету.
Түрлі сипаттағы әндердің мазмұны мен көңіл күйін қабылдай білуді қалыптастыру; әннің мазмұнын түсіну.





	Айы
	Апта тақырыптары
	Өткізілетін шаралардың атаулары
	Ұйымдастырылған іс-әрекет
	Ұйымдастырылған іс-әрекеттің міндеттері

	ТАМЫЗ
	

1-апта 
«Ас атасы – нан» 
(03.08-07.08)
	





Алтын дән

Нан - дастархан байлығы 

Нан болса ән де болады

Егіс алқабында

Жемістер мен көкөністер 

Менің нәзік достарым 

Менің адал достарым

«Саясында бау-бақтың...» 

Ханталапай 

Алуан-алуан	кәсіп	бар, таңдай біл де, талап қыл! 

Қуыршақ театры 

Сөз асылы шешендік 

Алуан-алуан кейіпкер бар

«Өнерлі өрге жүзер» 

«Ел іші – өнер кеніші» 

«Балабақшам өз үйім» 

«Бір, екі, үш – бойға жинап күш» 

Менің Қазақстаным
 
Конституция күні


	Денешынықтыру
	Таныс, бұрын үйренген жаттығуларды және қимылдарды музыканың сүйемелдеуімен орындау. Адамның денсаулығына пайдалы (көгөністер, жемістер, сүт өнімдері) және зиянды тағамдар (тәттілер, бәліштер, тәтті газдалған сусындар) туралы бастапқы түсініктерді қалыптастыру.
Күнделікті өмірде гигиеналық дағдыларды сақтау қажеттігін білу. Тамақтанар алдында қолды жуу, таңертең және кешке тісті тазалау дағдыларын қалыптастыру. Мәдени-гигиеналық дағдыларды жетілдіру, тамақтану, жуыну кезінде қарапайым мінез-құлық дағдыларын қалыптастыру.

	
	2-апта 
«Мен және қоршаған орта» 
(10.08-14.08)
	
	
	

	
	
	
	Көркемәдебиет
	Балаларды тақпақтар мен шағын өлеңдерді жатқа айтуға үйрету.
Кейіпкерлерді сипаттау үшін дауыс ырғағының мәнерлі қарапайым тәсілдерін қолдану, таныс ертегілерді ойнауға және сахналауға ынталандыру, қызығушылығын ояту. Суреттерді, заттарды қарастыруда, тірі және өлі табиғат нысандарын бақылау кезінде, шығармаларды тыңдағаннан, мультфильмдер, ертегілер көргеннен кейін балаларды алған әсерлерімен бөлісуге, өз ойын айтуға үйрету.

	
	
	
	Қоршағанортамен
таныстыру
	Балалардың жалпы қабылданған ережелер мен нормаларды меңгеруіне ықпал ету. Балабақшада, үйде, көшеде тәртіп сақтауға баулу. Балаларды әдепті қарым-қатынасқа үйретуді жалғастыру (амандасуға, қоштасуға, көмек көрсеткені үшін алғыс айтуға үйрету). Тірі және өлі табиғат заттары мен құбылыстарына қызығушылықтарын қалыптастыру. 
Табиғатта қауіпсіз мінез-құлық ережелерін сақтау саңырауқұлақтар мен жидектерді жемеу, жануарларға тиіспеу, ойын алаңында және құммен, сумен, ұсақ заттармен ойындарда қауіпсіз әрекет ету дағдыларын қалыптастыру - оларды ауызға алмау, құмды шашпау, ұсақ заттарды құлаққа, мұрынға тықпау.

	
	3-апта 
«Өнер көзі халықта» (17.08-21.08)
	
	Сурет салу
	Бейнелейтін затқа өзінің қатысын, көңіл-күйін бере білуге баулу, бейнелеу түрлерімен және тәсілдерімен эксперимент жүргізу;  Заттардың суретін салуды қайталай отырып, қарапайым сюжеттік композициялар жасауға үйрету, тұтас қағаз парағына бейнені орналастыру, қызыл, сары, жасыл, көк, қара, ақ негізгі түстер мен олардың реңктерін (қызғылт, көгілдір, сұр) қолдану.


	
	
	
	Мүсіндеу
	Жеке жұмыстарын ұжымдық композицияларға біріктіру дағдыларын қалыптастыру.
Мүсіндеу барысында қауіпсіздікті сақтауға, ұқыпты болуға баулу. 


	
	
	
	Құрастыру
	Ұжымдық құрылыс жасауға баулу, алдын ала келісе отырып, құрылыс бөліктерін жеке дайындау, өздерінің құрастырған бұйымдарын біріктіре отырып, дайын болған құрылыспен бірге ойнату.

	
	4-апта «Ғажайыптар әлемінде» (24.08-28.08)
	
	
	

	
	
	
	Музыка
	Ересектердің орындауындағы және аудио-бейнежазбадан музыка тыңдауға үйрету.
Музыкалық шығарманың көркем құралдарын: дауысы (ақырын-қатты), қарқыны (жылдам-баяу), көңіл-күйі (мұңды, көңілді ) байқауға үйрету.
Музыканың басталуы мен аяқталуына сәйкес қимылдарды орындау, қимылдарды өз бетінше бастау және аяқтау. 
Музыкалық шығармалар мен ертегі кейіпкерлерінің қимылдарын мәнерлі және эмоционалды жеткізу дағдыларын дамыту: аю қорбаңдап жүреді, қоян секіреді, құстар ұшады.

